เล็บเป็นเชื้อรามาประมาณ4-5เดือนแล้วครับ ทายาฆ่าเชื้อไป1เดือนก็นังไม่ดีขึ้นเลย คุณมียาตัวไหนแนะนำให้ผมบ้างครับ
สวัสดีค่ะ ภาวะการติดเชื้อราที่เล็บนั้น อาจจะทำให้เล็บเปราะ เล็บเหลือง เล็บไม่งอกออกมาตามปกติเป็นภาวะที่ควรได้รับการรักษาให้หายขาด ไม่ลุกลาม หรือทำให้เกิดผิวหนังบริเวณใกล้เคียงติดเชื้อราไปด้วย โดยการรักษาเชื้อราที่เล็บนั้น ส่วนใหญ่มักจะต้องใช้ยากินเป็นหลัก เพราะเล็บมีความหนา และยาทาแทบจะไม่สามารถผ่านเข้าไปได้ควรไปพบแพทย์เพื่อตรวจดูว่าเป็นการติดเชื้อราจริงหรือไม่ เป็นเชื้อราชนิดใด ควรได้รับยาใด เพราะการกินยาฆ่าเชื้อราอาจมีผลข้างเคียงและต้องใช้ภายใต้การดูแลของแพทย์ เบื้องต้นไม่ไปกดทับหรือแกะบริเวณดังกล่าว ระวังไม่ให้ที่นิ้วอับชื้นอยู่นานๆ